Բրունո Պինտո

Բրունո Էնրիկե Պինտո (, նաև հայտնի է որպես Բրունինո կամ ուղղակի Բրունո Էնրիկե, ), բրազիլացի ֆուտբոլիստ, «Ֆլամենգո» ակումբի հարձակվող։ 2019 թվականին ՖԻՖԱ-ի կողմից ճանաչվել է որպես խաղի ընթացքում ամենաբարձր արագությունը զարգացրած ֆուտբոլիստ։

Կենսագրություն

Ակումբային գործունեություն 
Բրունո Էնրիկեն բավականին ուշ է սկսել պրոֆեսիոնալ կարիերան։ Մինչև 21 տարեկանը նա հանդես է եկել սիրողական մակարդակով՝ զուգահեռաբար զբաղվելով այլ ոլորտներով։ 2012 թվականին իր թիմով նվաճել է «Իտատիայի գավաթը», որտեղ դարձել է լավագույն ֆուտբոլիստ՝ գործելով իր ավագ եղբոր՝ Ժունինիոյի հետ։ Երկու ֆուտբոլիստներն էլ հրավիրվել են «Կրուզեյրո»։ Սակայն Բրունինոն այդպես էլ նորամուտը չի նշել «աղվեսի» կազմում։ Նույն թվականին նա վարձավճարով մեկնել է «Ուբերլանդիա», որտեղ էլ նորամուտը նշել է պրոֆեսիոնալ մակարդակով։ 2013 թվականին շարունակել է ելույթներն այդ թիմում։ 2014 թվականին կրկին վարձակալության է տրվել «Իտումբիարա» թիմին, որը խաղացել է Գոյաս նահանգի առաջնությունում։ Այստեղ նրան նկատել են «Գոյաս» ՖԱ-ի ներկայացուցիչները, որոնք խաղում էին բրազիլական A սերիայում, և հրավիրել են իրենց մոտ։

2015 թվականին Բրունոն «Գոյասի» հետ հաղթել է նահանգի առաջնությունում՝ դառնալով մրցաշարի լավագույն ռմբարկուն։ Հարձակվողը գրավել է արտասահմանյան ակումբների ուշադրությունը, չնայած նրան, որ «Գոյասը» դուրս է մնացել A սերիայից։ 2016 թվականի սկզբին նա տեղափոխվել է գերմանական «Վոլֆսբուրգ»։ Այստեղ խաղացել է մինչև 2015/16 մրցաշրջանի ավարտը, ինչպես նաև անցկացրել է 2016/17 մրցաշրջանի առաջին կեսը։

2017 թվականի հունվարին Բրունո Էնրիկեն տեղափոխվել է «Սանթոս»։ Փոխանցման գումարը 4 միլիոն եվրո էր։ Նոր թիմում նորամուտը նշել է փետրվարի 12-ին Սան Պաուլուի առաջնության «Ռեդ Բուլլ Բրազիլի» դեմ արտագնա խաղում՝ 72-րդ րոպեին փոխարինման դուրս գալով Ռոդրիգանին։ «Սանթոսը» 3:2 հաշվով հաղթել է ավելացված երրորդ րոպեին։ Մարտի 12-ին նույն մրցաշարում խփել է իր առաջին գոլերը, ընդ որում՝ անմիջապես հեթ-տրիկի հեղինակ դառնալով «Սան Բերնարդոյի» հետ արտագնա խաղում (հաղթանակ 4:1)։ Բրազիլիայի առաջնությունում Բրունո Էնրիկեն դարձել է թիմի իսկական առաջատարը՝ խփելով 18 գոլ և տալով 11 արդյունավետ փոխանցում. երկու ցուցանիշով էլ նա առաջին տեղն է գրավել «Սանթոսի» բոլոր խաղացողների մեջ։

2018 թվականին «Պաուլիստեի Լիգայում» Բրունոն խաղացել է «Լինենսեի» դեմ միայն մեկ խաղում (3:0), որի ժամանակ վնասել է աչքը։ Վերականգնման համար երեք ամիս է պահանջվել, հարձակվողը խաղադաշտ է վերադարձել միայն ապրիլին՝ արդեն Բրազիլիայի առաջնության խաղում։

2019 թվականին տեղափոխվել է «Ֆլամենգո»։ Բրունոն հաջողությամբ է նշել իր նորամուտը նոր թիմում՝ 2 անգամ գրավելով «Բոտաֆոգոյի» դարպասը Կարիոկիի լիգայի խաղում, ինչի շնորհիվ «Ֆլամենգոն» հաղթել է 2:1 հաշվով։

Նոյեմբերի 22-ի դրությամբ «Ռուրբո-Նեգրոսի» բոլոր մրցաշարերում խփել է 31 գոլ, այդ թվում՝ 18-ը՝ 2019 թվականի Բրազիլիայի առաջնությունում, և 5-ը՝ Լիբերտադորեսի գավաթի խաղարկությունում։ Կազմել է հարձակման հզոր կապ՝ Բրազիլիայի հավաքականի մյուս հարձակվող Գաբրիել Բարբոզայի (Գաբիգոլ) հետ, որը 2019 թվականին «Ֆլա»-ի կազմում 38 գոլ է խփել (ընդհանուր առմամբ, երկու հարձակվողները 69 գոլ են խփել)։

2019 թվականի օգոստոսի 21-ին՝ «Ինտերնասիոնալի» դեմ Լիբերտադորեսի Գավաթի խաղարկության քառորդ եզրափակչի խաղում, գրանցվել է դուբլի հեղինակ, ինչի շնորհիվ «կարմիր-սևերը» հաղթել են 2:0 հաշվով։ Խաղի ընթացքում Բրունոն զարգացրել է առավելագույն արագություն՝ 38 կմ/ժ։ Այս ռեկորդը գրանցվել է ՖԻՖԱ-ի կողմից, որը բրազիլացուն համարել է աշխարհի ամենաարագ ֆուտբոլիստը։ Ավելի վաղ ռեկորդը պատկանում էր ուելսցի Գարեթ Բեյլին։

2019 թվականի նոյեմբերի 23-ին նա՝ թիմի հետ միասին, դարձել է Լիբերտադորեսի գավաթակիր։ «Ֆլամենգոյի» համար դա երկրորդ տիտղոսն էր. առաջինը նվաճվել է 38 տարի առաջ։ Նաև օգնել է իր թիմին հաղթել նահանգի և Բրազիլիայի առաջնություններում։

Հավաքական թիմ 
Գաբրիել Էնրիկեի գերազանց մարզավիճակը նկատվել է Բրազիլիայի ֆուտբոլի ազգային հավաքականում։  2019 թվականի սեպտեմբերի 6-ին «Կանարիլյասում» նորամուտը նշել է Կոլումբիայի ֆուտբոլի ազգային հավաքականի դեմ ընկերական խաղում.

Ելույթներ հավաքականի կազմում 

Ընդամենը։ 2 խաղ/ 0 գոլ, 0 հաղթանակ, 1 ոչ ոքի, 1 պարտություն

Տիտղոսներ և նվաճումներ 
 Թիմային
 Ռիո դե Ժանեյրո նահանգի չեմպիոն (1), 2019
 Գոյաս նահանգի չեմպիոն (1), 2015
 Բրազիլիայի A Սերիայի չեմպիոն (1), 2019
 Լիբերտադորեսի գավաթի գավաթակիր (1), 2019

 Անձնական
 Լավագույն ռմբարկու Ռիո դե Ժանեյրոյի նահանգի առաջնությունում (1), 2019 (8 գոլ)
 Բրազիլիայի առաջնության (Globo և КБФ) լավագույն ֆուտբոլիստ (1), 2019

Ծանոթագրություններ

Արտաքին հղումներ 

Բրազիլացի ֆուտբոլիստներ
Ֆուտբոլի հարձակվողներ